2004. aasta lõpus tegi Euroopa Komisjon ettepaneku kehtestada välissuhete valdkonnas uus nn lihtsustatud ülesehitus. Kümned varasemad õigusaktid asendati seitsme vahendiga, mis võeti valdavalt vastu 2006. aasta lõpus. Lisaks arengukoostöö rahastamisvahendile on muud vahendid  olulised asjaomaste partnerriikide arengus, eeskätt Euroopa naabruspoliitika raames. Humanitaarabivahend, Euroopa demokraatia ja inimõiguste rahastamisvahend ning stabiliseerimisvahend võimaldavad samuti anda ühenduse konkreetset abi arenguriikidele.